Savage Garden

1993-1995: Σχηματισμός

Το 1993, ο γνώστης μουσικών οργάνων και παραγωγός Ντάνιελ Τζόουνς δημοσίευσε μια διαφήμιση στην εφημερίδα του Brisbane Time Off ζητώντας έναν τραγουδιστή για πέντε κομμάτια της μουσικής μπάντας Red Edge που περιλάμβανε τον ίδιο και τα αδέρφια του. Ο Ντάρεν Χέιζ, που ήταν φοιτητής στο πανεπιστήμιο, ήταν η μόνος που αποκρίθηκε στην αγγελία και κατόπιν ακρόασης συμφώνησαν για συνεργασία.
Οι Red Edge έπαιζαν σε εκδηλώσεις κοντά στα μπαρ και κλαμπ της Χρυσής Ακτής, ενώ οι Χέιζ και Τζόουνς άρχισαν την συγγραφή των πρωτότυπων. Τον Ιούνιο του 1994, οι Χέιζ και Τζόουνς άφησαν τους Red Edge επιδιώκοντας κοινή καριέρα ως Crush. Το νέο ντουέτο μετονομάστηκε σε Savage Garden, με έμπνευση από την φράση του Vampire Chronicles της Anne Rice, «η Ομορφιά ήταν ένα Savage Garden (Άγριος Κήπος)».
Μέχρι το τέλος του έτους, τραγούδησαν αρκετά τραγούδια για μια κασέτα ντέμο και έστειλαν 150 αντίτυπα σε διάφορες δισκογραφικές εταιρείες σε όλο τον κόσμο. Ο Τζον Γούντραφ (The Angels, Baby Animals, Diesel) ήταν η μόνη θετική απάντηση, έγινε ο μάνατζέρ τους και διαπραγματεύτηκαν συμβόλαιο με τους Roadshow Music/Warner Music. Το 1995, μπήκαν στα στούντιο για να ηχογραφήσουν τον πρώτο δίσκο με παραγωγό τον Τσαρλς Φίσερ (Air Supply, Moving Pictures, 1927).

1996-1998: Ο Πρώτος Δίσκος

Τον Μάιο 1996, οι Savage Garden κυκλοφόρησαν το πρώτο σίγνκλ "I Want You" για την Roadshow Music. Έφθασε στη θέση Νο. 4 του Αυστραλέζικου Πίνακα Κατατάξεων (ARIA) σίνγκλς και την κορυφαία θέση Αυστραλού καλλιτέχνη για το έτος 1996. Την 30η Σεπτεμβρίου κέρδισαν την πρώτη υποψηφιότητα για βραβείο ARIΑ στην κατηγορία "Σίνγκλ Πρωτοεμφανιζόμενου Καλλιτέχνη", για το "I Want You". Η επιτυχία τους εξασφάλισε το ενδιαφέρον από μεγάλες δισκογραφικές εταιρείες και υπέγραψαν με την Columbia Records. Τον Νοέμβριο κυκλοφόρησε το "To the Moon and Back" που έφτασε στο Νο. 1 τον Ιανουάριο του 1997.
Το "I Want You" που κυκλοφόρησε στη Βόρεια Αμερική το Φεβρουάριο, έφτασε τη θέση Νο.4 στο αμερικάνικο Billboard Hot 100 και μέχρι τον Απρίλιο χρυσώθηκε σύμφωνα με τον Αμερικάνικο Συνεταιρισμό Δισκογραφικών Εταιρειών(RIAA). Έφθασε στο Νο.1 στον Καναδικό Πίνακα Κατατάξεων Σίνγκλς. Τον Μάρτιο κυκλοφόρησαν το τρίτο σίγνκλ "Truly Madly Deeply", έφθασε το Νο. 1 και ήταν το αντιπροσωπευτικό τους. Τον Μάρτιο, ο πρώτος δίσκος του ντουέτου τιτλοφορούμενος Savage Garden κορυφώθηκε στην πρώτη θέση των Αυστραλέζικων κατατάξεων και παρέμεινε εκεί για 19 εβδομάδες.
Σύμφωνα με τον ιστορικό ροκ μουσικής Ίαν McFarlane, «[Αυτό] αποκάλυψε την επιρροή της αγγλικής ποπ '80 στις συνθέσεις των Χέιζ και Τζόουνς. Οι μελωδίες του Tears for Fears  συνδυάστηκαν άψογα με ρυθμίσεις τύπου Eurythmics, ενώ η κιθάρα τύπου Cure ήταν το κερασάκι στην κορυφή της τούρτας.» Το άλμπουμ κυκλοφόρησε διεθνώς δύο εβδομάδες αργότερα. Το "I Want You" κυκλοφόρησε σε όλη την Ευρώπη τον Απρίλιο και έφτασε τη θέση Νο.11 στην Αγγλία. Στα τέλη του Μαΐου, το "To the Moon and Back" ήταν το συχνότερα ακουγόμενο τραγούδι στο αμερικάνικο ραδιόφωνο.
Τον Ιούνιο κυκλοφόρησε στην Αυστραλία το τέταρτο σίνγκλ "Break Me Shake Me", έφτασε στη θέση Νο. 3 του αμερικάνικου μπιλμπορντ και χρυσώθηκε από την RIAA. Το Σεπτέμβριο οι Savage Garden επέτυχαν ρεκόρ κερδίζοντας 10 Βραβεία ARIA, από τα 13 για τα οποία ήταν υποψήφιοι. Το Νοέμβριο κυκλοφόρησαν το πέμπτο Αυστραλέζικο σίνγκλ, το "Universe". To "Truly Madly Deeply" ήταν η τρίτη κυκλοφορία τους στις Ηνωμένες Πολιτείες και εκτόπισε το "Candle in the Wind 1997" του Elton John μετά από 14 εβδομάδες παραμονής στη θέση Νο.1.
Τον Ιανουάριο 1998 κυκλοφόρησε το "All Around Me" ως σίνγκλ αποκλειστικά για το αυστραλέζικο ραδιόφωνο, μολονότι διέθεσαν 3000 αντίτυπα στη δεύτερη συναυλία τους στο Brisbane. Την ίδια χρονιά το "Truly Madly Deeply" ήταν το συχνότερα ακουγόμενο τραγούδι στο αμερικάνικο ραδιόφωνο και το μόνο μονόπλευρο σίγνκλ που παρέμεινε για έναν ολόκληρο χρόνο στο Τοπ 30 του Billboard Hot 100. Τον Νοέμβριο κυκλοφόρησε αποκλειστικά στην Ιαπωνία το "Santa Monica", το τελευταίο σίγνκλ του άλμπουμ, συνοδευόμενο από βιντεοσκόπηση ζωντανής παράστασης στο Hard Rock Cafe.
Από το 2005, το Savage Garden πιστοποιήθηκε 12× πλατινένιο στην Αυστραλία, 7× πλατινένιο στις Ηνωμένες Πολιτείες, 3× πλατινένιο στον Καναδά, 2× πλατινένιο σε Νέα Ζηλανδία, Σιγκαπούρη και  Ηνωμένο Βασίλειο.

1999-2000: Affirmation

Τον Φεβρουάριο 1999 το "The Animal Song", της ταινίας The Other Sister, έφτασε τη θέση Νο. 3 στην Αυστραλία και το Τοπ 20 σε Ηνωμένο Βασίλειο και Ηνωμένες Πολιτείες. Τον Σεπτέμβριο κυκλοφόρησαν το "I Knew I Loved You" – μια μπαλάντα αγάπης – που κορυφώθηκε στη θέση Νο.4 στην Αυστραλία και Νο.10 στο Ηνωμένο Βασίλειο. Το Νοέμβριο κυκλοφόρησαν το δεύτερο άλμπουμ τους, Affirmation, με παραγωγό τον Walter Afanasieff (Ρίκι Μάρτιν, Mariah Carey, Celine Dion).
Περιγράφηκε από τον McFarlane ως «καθαρή ανόθευτη ποπ, καμαρωτές ελκυστικές μελωδίες και κλασάτος προσεγμένος ήχος.» Το άλμπουμ έφθασε το Νο.1 στην Αυστραλία και τελικά πλατινώθηκε 8 φορές. Μέσα σε ένα μήνα, έγινε πλατινένιο στις Ηνωμένες Πολιτείες, εν μέρει λόγω της επιτυχίας του σίνγκλ "I Knew I Loved You", που έφτασε το Νο.1 στο Hot 100, πλατινώθηκε και ήταν το δημοφιλέστερο σίνγκλ του αμερικάνικου ραδιοφώνου για ένα χρόνο.
Τον Φεβρουάριο 2000 κυκλοφόρησε το τρίτο σίνγκλ από το δεύτερο άλμπουμ  "Crash and Burn", ενώ το "Truly Madly Deeply" του 1997 βρισκόταν ακόμα στα μπίλμπορντ κατατάξεων με χρόνο παραμονής ρεκόρ. Τελικά έπεσε μετά από 123 εβδομάδες, ενώ το "Truly Madly Deeply" έφτασε στο No.10.
Τον Ιούνιο ο Χέιζ τραγούδησε "O Sole Mio" στο ετήσιο φιλανθρωπικό κονσέρτο του Ιταλού τενόρου Λουτσιάνο Παβαρότι που ονομάζεται: ο Pavarotti και οι Φίλοι Του. Η επιτυχία των Savage Garden φάνηκε στο Billboard Music Awards, όπου βραβεύτηκαν για το Καλύτερο Adult Βίντεο και No.1 Adult Τραγούδι της Χρονιάς για το "I Knew I Loved You", και No.1 Adult Καλλιτέχνης της Χρονιάς. To "I Knew I Loved You" έμεινε μπίλμπορντ των adult για 124 εβδομάδες.
Οι Savage Garden τραγούδησαν το Affirmation στην Τελετή Λήξης του 2000 στους Ολυμπιακούς αγώνες .

2001: Διάλυση

Στο τέλος του 2001, στα μέσα ενημέρωσης διαδόθηκαν φήμες ότι το ντουέτο θα διαλυθεί επειδή ο Χέιζ θέλει να ξεκινήσει καριέρα σόλο. Ανακοίνωσαν ότι ο Τζόουνς αδειοδοτήθηκε για να επενδύσει χρόνο σε μια δισκογραφική εταιρεία ίδρυσε. Υπήρχε χάσμα και χρειαζόταν ανασχηματισμός προ του 2002. Τον Οκτώβριο 2001 ο Χέιζ ανακοίνωσε ότι οι Savage Garden διαλύθηκαν. Οι δύο είχαν συμφωνήσει ότι θα διαλυθούν μετά την ολοκλήρωση της περιοδείας τους για το δεύτερο άλμπουμ. Σημειώθηκε ότι ο Τζόουνς δεν ενημερώθηκε για την πραγματική ημερομηνία της διάσπασης έως ότου διάβασε την ανακοίνωση του Χέιζ. Μετά την ανακοίνωση, η ιστοσελίδα του συγκροτήματος δημοσίευσε:
Ευχαριστούμε θερμά τους θαυμαστές μας σε όλον τον κόσμο για την υποστήριξή τους όλα αυτά τα χρόνια. Η επιτυχία των Savage Garden και ο χρόνος μας μαζί ήταν μία καταπληκτική εμπειρία... πραγματικά αξέχαστη. Ελπίζουμε ότι κατανοείτε τις ανάγκες μας για προσωπική ανάπτυξη. 
Σε μια συνέντευξη στο δίκτυο musicMAX ο Χέιζ είπε ότι λίγες εβδομάδες πριν την κυκλοφορία του δεύτερου άλμπουμ, ο Τζόουνς έδειξε δυσαρέσκεια για τη φήμη του συγκροτήματος. Ο Χέιζ διεκδικούσε σόλο καριέρα στη μουσική βιομηχανία. Τον Ιανουάριο 2002 κυκλοφόρησε το πρώτο σόλο σίνγκλ "Insatiable", και τον Μάρτιο κυκλοφόρησε το σόλο άλμπουμ Spin. Κάποια από τα σίνγκλ έφτασαν το βρετανικό Τοπ 40, με συμπεριλαμβανόμενα τα "I Miss You", "Strange Relationship", και "Crush (1980 Me)". Ο Χέιζ έχει κυκλοφορήσει περισσότερα σόλο άλμπουμ.
Ο Τζόουνς ίδρυσε την δισκογραφική εταιρεία Meridien Musik, και έχτισε ένα στούντιο ηχογράφησης με την ονομασία Level 7 Studios, για νέους Αυστραλούς καλλιτέχνες όπως οι Aneiki και Bachelor Girl.
Τον Αύγουστο 2007 ο Χέιζ ρωτήθηκε από το ταμπλόιντ The Daily Telegraph αν συζητείται επανασύνδεση με τον Τζόουνς. Απάντησε αιφνίδια, «Όχι, ποτέ. Είπα ότι θα το έκανα μόνο αν θεραπεύεται ο καρκίνος, και αισθάνομαι το ίδιο.»

2005: Truly Madly Completely

Την 7 Νοεμβρίου 2005 κυκλοφόρησε μία συλλογή με τις μεγαλύτερες επιτυχίες τους: Truly Madly Completely: The Best of Savage Garden  – στις ΗΠΑ κυκλοφόρησε στις αρχές 2006 -  και περιλάμβανε το καινούριο σίνγκλ του Χέιζ με τίτλο "So Beautiful". Σε παραλλαγές της κυκλοφορίας περιλήφθηκαν ένα έξτρα DVD με διάφορα μουσικά βίντεο κλιπ, και το ντοκιμαντέρ Parallel Lives, που είχε κυκλοφορήσει παλαιότερα ως έξτρα των Superstars and Cannonballs DVD/VHS.

2015: Savage Garden: Τα Singles

Για να εορτάσουν την 20η επέτειο από την ίδρυση του συγκροτήματος κυκλοφόρησαν μια νέα συλλογή με τίτλο Savage Garden: Τα Singles την 12 Ιουνίου. Περιλάμβανε ένα μη κυκλοφορημένο ντέμο από το 1994, με τίτλο She. Ο Ντάρεν Χέιζ δήλωσε για την ηχογράφηση «Ήταν πριν από πολύ καιρό, αλλά θυμάμαι ότι έγραφα για τη σχέση που είχα, και εξακολουθώ να έχω, με τις γυναίκες της ζωής μου. Από την Αδελφή μου έως τη Μητέρα μου και όλες τις φίλες και συνεργάτιδες που είχα στη ζωή μου.» 
«'Είμαι ευγνώμων για αυτές τις απίστευτα ισχυρές γυναίκες που με αγάπησαν και με δίδαξαν τη σημασία της δύναμης και της επιτυχίας σε έναν κόσμο που σε υποτιμά.» Το άλμπουμ περιλάμβανε ένα έξτρα DVD με κυκλοφορίες αυστραλέζικων και διεθνών μουσικών βίντεο. Συνοδεύεται από μια μεγάλη επανακυκλοφόρηση των δύο άλμπουμ του συγκροτήματος, με έξτρα κομμάτια και ζωντανές εμφανίσεις.

The Future of Earthly Delites

H Περιοδεία ονομάστηκε To the Moon and Back (Ως Το Φεγγάρι Και Πίσω) στις ΗΠΑ. Υπάρχουν πλάνα από την περιοδεία στο διεθνές μουσικό βίντεο του "Break Me Shake Me" και στο μουσικό βίντεο για το "Tears of Pearls".

Παγκόσμια Περιοδεία για το Affirmation

Η Περιοδεία περιλάμβανε 80 παραστάσεις σε Αυστραλία, Βόρεια Αμερική, Ευρώπη και  Άπω Ανατολή μέσα στο 2000. Σήμανε την αρχή για την συνεργασία του Χέιζ με τον Γουίλι Γουίλιαμς, που εγκατέστησε το σύστημα πολύχρωμου σκηνικού φωτισμού. Το διεθνές μουσικό βίντεο για το τραγούδι "Affirmation", και τα μουσικό βίντεο για το "Chained to You" και "The Best Thing" γυρίστηκαν κατά τη διάρκεια αυτής της περιοδείας. 
Κατά τη διάρκεια του Αυστραλιανού σκέλους της περιοδείας, το συνεργείο κινηματογράφησε το ντουέτο στη σκηνή και στα παρασκήνια για την μεταγενέστερη κυκλοφορία του Superstars and Cannonballs DVD/VHS.

Βραβεία και υποψηφιότητες

Το 2009, ως μέρος των εορτασμών του Q150 οι Savage Garden ανακοινώθηκαν ως ένα από τα πρότυπα του Q150 στο Queensland για το ρόλο τους ως "Σημαντικοί Καλλιτέχνες".